VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO

Į S A K Y M A S

DĖL VALSTYBINĖS MOKESČIŲ INSPEKCIJOS pridėtinės vertės mokesčio informacijos mainams tarp Europos Sąjungos valstybių skirtos INFORMACINĖS SISTEMOS MODERNIZAVIMO

2013 m. vasario 20 d. Nr. VA-14

Vilnius

Vadovaudamasis Lietuvos Respublikos valstybės informacinių išteklių valdymo įstatymo (Žin., 2011, Nr. 163-7739) 8 ir 32 straipsniais ir Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2004, Nr. 82-2966; 2011, Nr. 97-4590), 18.11 punktu ir siekdamas tinkamai modernizuoti Valstybinės mokesčių inspekcijos pridėtinės vertės mokesčio informacijos mainams tarp Europos Sąjungos valstybių skirtą informacinę sistemą:

1. P a k e i č i u Valstybinės mokesčių inspekcijos pridėtinės vertės mokesčio informacijos mainams tarp Europos Sąjungos valstybių skirtos informacinės sistemos nuostatus, patvirtintus Valstybinės mokesčių inspekcijos prie Lietuvos Respublikos finansų ministerijos viršininko 2010 m. rugpjūčio 3 d. įsakymu Nr. VA-89 „Dėl Valstybinės mokesčių inspekcijos pridėtinės vertės mokesčio informacijos mainams tarp Europos Sąjungos valstybių skirtos informacinės sistemos nuostatų patvirtinimo“ (Žin., 2010, Nr. 96-5015), ir išdėstau juos nauja redakcija (pridedama).

2. S k i r i u duomenų valdymo įgaliotiniu Paslaugų mokesčių mokėtojams departamento direktorę Stasę Aliukonytę-Šnirienę.

Viršininkas	Modestas Kaseliauskas

SUDERINTA Lietuvos Respublikos vidaus reikalų ministerijos 2013-02-13 raštu Nr. 1D-1706 (52)	SUDERINTA Informacinės visuomenės plėtros komiteto prie Susisiekimo ministerijos 2012-12-06 raštu Nr. S-1719

SUDERINTA

Valstybinės duomenų apsaugos inspekcijos

2013-01-23 raštu Nr. 2R-253 (3.33.)

PATVIRTINTA

Valstybinės mokesčių inspekcijos prie Lietuvos Respublikos finansų ministerijos viršininko 2010 m. rugpjūčio 3 d. įsakymu Nr. VA-89

(Valstybinės mokesčių inspekcijos prie Lietuvos Respublikos finansų ministerijos viršininko 2013 m. vasario 20 d. įsakymo Nr. VA-14

redakcija)

valstybinės mokesčių inspekcijos pridėtinės vertės mokesčio informacijos mainams tarp Europos Sąjungos valstybių SKIRTOS INFORMACINĖS SISTEMOS NUOSTATAI

I. BENDROSIOS NUOSTATOS

1. Valstybinės mokesčių inspekcijos pridėtinės vertės mokesčio informacijos mainams tarp Europos Sąjungos valstybių skirtos informacinės sistemos (toliau – ITIS_EU) nuostatai (toliau – Nuostatai) reglamentuoja ITIS_EU steigimo pagrindą, tikslus ir pagrindines funkcijas, ITIS_EU valdytoją ir tvarkytojus, ITIS_EU duomenų teikėjus ir gavėjus, ITIS_EU informacinę ir funkcinę struktūras, ITIS_EU kaupiamų duomenų šaltinius, ITIS_EU duomenų apsaugą, ITIS_EU modernizavimą ir likvidavimą.

Nuostatuose vartojamos sąvokos atitinka Lietuvos Respublikos mokesčių administravimo įstatyme (Žin., 2004, Nr. 63-2243; 2012, Nr. 76-3927, toliau – Mokesčių administravimo įstatymas), Lietuvos Respublikos pridėtinės vertės mokesčio įstatyme (Žin., 2002, Nr. 35-1271; 2011, Nr. 161-7616) (toliau – PVM įstatymas), Lietuvos Respublikos asmens duomenų teisinės apsaugos įstatyme (Žin., 1996, Nr. 63-1479; 2008, Nr. 22-804), Lietuvos Respublikos valstybės informacinių išteklių valdymo įstatyme (Žin., 2011, Nr. 163-7739), Valstybės informacinių sistemų steigimo ir įteisinimo taisyklėse, patvirtintose Lietuvos Respublikos Vyriausybės 2004 m. balandžio 19 d. nutarimu Nr. 451 (Žin., 2004, Nr. 58-2061), Bendruosiuose elektroninės informacijos saugos valstybės institucijų ir įstaigų informacinėse sistemose reikalavimuose, patvirtintuose Lietuvos Respublikos Vyriausybės 1997 m. rugsėjo 4 d. nutarimu Nr. 952 (Žin., 1997, Nr. 83-2075; 2007, Nr. 49-1891) ir kituose teisės norminiuose aktuose vartojamas sąvokas.

2. ITIS_EU steigimo pagrindas:

2.1. PVM įstatymas;

2.2. Teisės derinimo priemonių 2003 metų planas, patvirtintas Lietuvos Respublikos Vyriausybės 2003 m. kovo 5 d. nutarimu Nr. 292 (Žin., 2003, Nr. 25-1019) (3.10 priemonė „Lietuvos mokesčių informacinės sistemos parengimo informacijos mainams su Europos Sąjunga“).

3. ITIS_EU tvarkoma, vadovaujantis šiais Lietuvos Respublikos teisės aktais:

3.1. Lietuvos Respublikos asmens duomenų teisinės apsaugos įstatymu (Žin., 1996, Nr. 63-1479; 2003, Nr. 15-597; 2008, Nr. 22-804);

3.2. Mokesčių administravimo įstatymu;

3.3. PVM įstatymu;

3.4. Lietuvos Respublikos viešojo administravimo įstatymu (Žin., 1999, Nr. 60-1945; 2006, Nr. 77-2975);

3.5. Lietuvos Respublikos valstybės tarnybos įstatymu (Žin., 1999, Nr. 66-2130; 2002, Nr. 45-1708);

3.6. Lietuvos Respublikos informacinės visuomenės paslaugų įstatymu (Žin., 2006, Nr. 65-2380);

3.7. Lietuvos Respublikos valstybės informacinių išteklių valdymo įstatymu (Žin., 2011, Nr. 163-7739);

3.8. Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymu (Žin., 2005, Nr. 139-5008); Lietuvos Respublikos viešojo administravimo įstatymu (Žin., 1999, Nr. 60-1945; 2006, Nr. 77-2975);

3.9. Lietuvos Respublikos Vyriausybės 1997 m. rugsėjo 4 d. nutarimu Nr. 952 „Dėl elektroninės informacijos saugos valstybės institucijų ir įstaigų informacinėse sistemose“ (Žin., 1997, Nr. 83-2075; 2003, Nr. 2-45; 2007, Nr. 49-1891);

3.10. Valstybės informacinių sistemų steigimo ir įteisinimo taisyklėmis;

3.11. Lietuvos Respublikos Vyriausybės 2002 m. gegužės 15 d. nutarimu Nr. 671 „Dėl įgaliojimų suteikimo įgyvendinant Lietuvos Respublikos pridėtinės vertės mokesčio įstatymo nuostatas“ (Žin., 2002, Nr. 51-1939, 2012, Nr. 29-1307);

3.12. Atvejų, kada mokesčių administratorius turi teisę pareikalauti, kad mokesčių mokėtojas pateiktų laidavimo arba garantijos dokumentą, aprašu, patvirtintu Lietuvos Respublikos Vyriausybės 2004 m. balandžio 28 d. nutarimu Nr. 482 (Žin., 2004, Nr. 69-2393; 2007, Nr. 137-5586, toliau – Mokėtojo teikiamų laidavimo arba garantijos atvejų aprašas);

3.13. Atvejų, kai mokesčių administratorius turi teisę nurodyti pridėtinės vertės mokesčio mokėtojui, kad jo mokestinis laikotarpis yra kalendorinis mėnuo, aprašu, patvirtintu Lietuvos Respublikos Vyriausybės 2002 m. birželio 13 d. nutarimu Nr. 900 (Žin., 2002, Nr. 60-2461; 2010, Nr. 61-2990, toliau – Kalendorinio mėnesio mokestinio laikotarpio nustatymo PVM mokėtojui atvejų aprašas);

3.14. 2003 m. spalio 7 d. Tarybos reglamentu (EB) Dėl administracinio bendradarbiavimo pridėtinės vertės mokesčio srityje Nr. 1798/2003, panaikinančiu reglamentą (EEB) Nr. 218/92, (OL L264, 2003 10 15, p.1-11);

3.15. Valstybės informacinių sistemų kūrimo metodika, patvirtinta Informacinės visuomenės plėtros komiteto prie Lietuvos Respublikos Vyriausybės direktoriaus 2004 m. spalio 15 d. įsakymu Nr. T-131 (Žin., 2004 Nr. 155-5679; 2010 Nr. 81-4296);

3.16. Valstybinės mokesčių inspekcijos prie Lietuvos Respublikos finansų ministerijos viršininko 2002 m. birželio 26 d. įsakymu Nr. 179 „Dėl įregistravimo į ūkininkų, kuriems taikoma kompensacinio pridėtinės vertės mokesčio tarifo schema, registrą / išregistravimo iš ūkininkų, kuriems taikoma kompensacinio pridėtinės vertės mokesčio tarifo schema, registro taisyklių“ (Žin., 2002, Nr. 66-2744; 2010, Nr. 1-58);

3.17. Įregistravimo į Pridėtinės vertės mokesčio mokėtojų registrą / išregistravimo iš Pridėtinės vertės mokesčio mokėtojų registro taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2002 m. birželio 26 d. įsakymu Nr. 178 (Žin., 2002, Nr. 66-2744; 2008, Nr. 89-3594);

3.18. Valstybinės mokesčių inspekcijos prie Lietuvos Respublikos finansų ministerijos viršininko 2004 m. gruodžio 7 d. įsakymu Nr. VA-186 „Dėl mokesčio permokos (skirtumo) grąžinimo (įskaitymo)“ (Žin., 2004, Nr. 180-6689);

3.19. Šiais Nuostatais ir kitais teisės aktais.

4. ITIS_EU tikslai:

4.1. kompiuterizuoti Valstybinei mokesčių inspekcijai prie Lietuvos Respublikos finansų ministerijos (toliau – VMI) nustatytas PVM administravimo funkcijas, įgyvendinant PVM įstatymą, Europos Sąjungos (toliau – ES) reikalavimus, susijusius su PVM apmokestinamų prekių gabenimo tarp ES valstybių narių kontrole;

4.2. kompiuterizuoti rizikos valdymo funkcijas, susijusias su mokesčių mokėtojų aptarnavimu, įgyvendinant Mokesčių administravimo įstatymo nustatytas mokesčių administravimo funkcijas.

5. ITIS_EU pagrindinės funkcijos:

5.1. registravimas PVM mokėtoju;

5.2. PVM deklaracijų ir prekių tiekimo ataskaitų kaupimas;

5.3. duomenų mainai su ES valstybių mokesčių administratoriais;

5.4. elektroninių PVM grąžinimų prašymų priėmimas ir apdorojimas.

6. Laukiami ITIS_EU rezultatai:

6.1. kompiuterizuotai vykdomos PVM administravimo funkcijos;

6.2. PVM prekybos kontrolė ES erdvėje;

6.3. PVM sukčiavimo prevencija tarptautinėje prekyboje, nesant vidinių valstybių sienų kontrolės.

II. ORGANIZACINĖ STRUKTŪRA

7. ITIS_EU valdytojas – VMI.

8. ITIS_EU tvarkytojai:

8.1. VMI;

8.2. apskričių (Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių, Utenos, Vilniaus) valstybinės mokesčių inspekcijos (toliau – AVMI).

9. ITIS_EU duomenų teikėjai:

9.1. VMI, teikianti duomenis iš Valstybinės mokesčių inspekcijos Mokesčių apskaitos informacinės sistemos (toliau – MAIS);

9.2. Valstybinės mokesčių inspekcijos Audito informacinės sistemos (toliau – Audito IS);

9.3. Valstybinės mokesčių inspekcijos Elektroninio deklaravimo informacinės sistemos (toliau – EDS);

9.4. Valstybinės mokesčių inspekcijos Mokesčių mokėtojų elektroninio švietimo, konsultavimo ir informavimo paslaugų sistemos (toliau – ESKIS).

10. ITIS_EU duomenų gavėjai – ES valstybių narių mokesčių administratoriai, kiti fiziniai ir juridiniai asmenys, turintys teisę gauti duomenis, vadovaujantis Lietuvos Respublikos ir EU teisės aktais.

11. VMI prie FM, vykdydama ITIS_EU valdytojo funkcijas:

11.1. rengia ir tvirtina teisės aktus, reglamentuojančius ITIS_EU duomenų tvarkymą bei saugą;

11.2. užtikrina, kad ITIS_EU būtų tvarkoma vadovaujantis Lietuvos Respublikos įstatymais, šiais Nuostatais ir kitais teisės aktais, atsižvelgia į Europos Komisijos rengiamus teisės aktus, kitus dokumentus, reglamentuojančius Europos Sąjungos PVM informacijos apsikeitimo veiklą;

11.3. koordinuoja ir kontroliuoja ITIS_EU tvarkytojų darbą, teikia metodinę pagalbą ITIS_EU naudojimo, tvarkymo ir duomenų saugos klausimais;

11.4. analizuoja ir sprendžia technologines, metodines ir organizacines ITIS_EU funkcionavimo problemas;

11.5. tvirtina ITIS_EU kūrimo ir plėtros planus ir kontroliuoja, kaip jie vykdomi, analizuoja pasiūlymus dėl ITIS_EU veikimo, priima sprendimus dėl ITIS_EU veiklos tobulinimo;

11.6. organizuoja ir koordinuoja ITIS_EU ryšių tinklo, techninės ir programinės įrangos tobulinimo ir diegimo darbus, metodiškai jiems vadovauja;

11.7. organizuoja ITIS_EU naudotojų mokymą, kvalifikacijos tobulinimą;

11.8. organizuoja PVM deklaracijų formų ir šablonų kūrimą;

11.9. rūpinasi ITIS_EU veiklos ir priežiūros finansavimu;

11.10. priima sprendimus dėl duomenų teikimo kitoms VMI informacinėms sistemoms, jų gavimo ir naudojimo įstatymų, kitų teisės aktų, reglamentuojančių duomenų mainus, ir šių nuostatų nustatyta tvarka.

12. VMI, vykdydama ITIS_EU tvarkytojo funkcijas:

12.1. administruoja ITIS_EU duomenų bazes, keičia informacinei sistemai administruoti reikalingus parametrus, administruoja ITIS_EU valdytojo nustatytas programines procedūras;

12.2. tvarko ITIS_EU sąrašus, klasifikatorius bei žinynus;

12.3. registruoja ir tvarko ITIS_EU naudotojų duomenis, suteikia jiems teises tvarkyti duomenis;

12.4. organizuoja ITIS_EU veiklai reikalingų duomenų gavimą iš kitų informacinių sistemų bei duomenų teikimą kitoms informacinėms sistemoms;

12.5. analizuoja ITIS_EU sukauptus duomenis, prognozuoja išteklių poreikius;

12.6. įgyvendina teisines, organizacines ir technines priemones, užtikrinančias ITIS_EU duomenų ir informacijos saugą, saugomų duomenų konfidencialumą, vientisumą, autentiškumą, galimybę naudoti saugų duomenų perdavimą kompiuterių tinklais;

12.7. atsako už ITIS_EU duomenų kokybę;

12.8. teikia informaciją Lietuvos Respublikos mokesčių mokėtojams apie jų prekybos partnerius – ES PVM mokėtojus;

12.9. atlieka kitas Lietuvos Respublikos valstybės informacinių išteklių valdymo įstatyme (Žin., 2011, Nr. 163-7739) ir kituose teisės aktuose nustatytas funkcijas.

13. AVMI, vykdydamos ITIS_EU tvarkytojo funkcijas, pagal savo kompetenciją tvarko duomenis tik pagal duomenų tvarkymą ir naudojimą reglamentuojančius teisės aktus, registruoja / išregistruoja PVM mokėtojus ir ūkininkus, kuriems taikoma kompensacinio PVM tarifo schema, atsako už PVM mokėtojų ir ūkininkų, kuriems taikoma kompensacinio PVM tarifo schema, įrašų duomenų kokybę, priima, apdoroja ir tikslina PVM deklaracijas bei duomenis, skirtus PVM informacijos apsikeitimui su ES valstybėmis narėmis.

III. INFORMACINĖ STRUKTŪRA

14. ITIS_EU duomenys saugomi šiose duomenų bazėse:

14.1. Centralizuoto PVM mokėtojų registravimo posistemio (toliau – ITIS) duomenų bazėje saugomi duomenys apie PVM mokėtojus, jų pateiktos PVM deklaracijos ir prekių bei paslaugų tiekimo ES valstybių PVM mokėtojams skaitmeninės ataskaitos, išsamūs ūkininkų, kuriems taikoma kompensacinio PVM tarifo schema, įrašai bei susiję duomenys;

14.2. PVM informacijos apsikeitimo su ES valstybėmis narėmis posistemio (toliau – VIES) duomenų bazėje saugoma sutrumpinta informacija apie PVM mokėtoją ir informacija iš prekių ir paslaugų tiekimo ES valstybių PVM mokėtojams ataskaitų, skirta mainams su ES valstybių mokesčių administratoriais.

15. ITIS_EU tvarkomi duomenys:

15.1. su PVM mokėtoju susijusių asmenų duomenys (savininko / kontroliuojančio asmens, administracijos vadovo, apskaitą tvarkančio asmens, savininko / kontroliuojančio asmens, administracijos vadovo sutuoktinio, akcininko (pajininko), patalpų savininko, turto savininko pavardė, vardas, asmens kodas);

15.2. su PVM mokėtoju susijusių asmenų kontroliuojamų asmenų duomenys (asmens kodai, pavardės, vardai);

15.3. PVM mokėtojo buhalterinės apskaitos tvarkytojų duomenys (asmens kodai, pavardės, vardai (buhalterinę apskaitą atliekančio juridinio asmens vadovo ir apskaitą tvarkančių asmenų));

15.4. PVM mokėtoją kontroliuojančių asmenų duomenys (asmens kodai, pavardės, vardai (vadovo ir apskaitą tvarkančių asmenų, akcininkų));

15.5. PVM mokėtojo statusas (ribotos civilinės atsakomybės juridinis asmuo; neribotos civilinės atsakomybės juridinis asmuo; fizinis asmuo, besiverčiantis individualia veikla; fizinis asmuo, turintis verslo liudijimą; ūkininkas);

15.6. bendri duomenys apie PVM mokėtoją (įmonės įsteigimo ir registravimo datos; registracijos (buveinės) ir veiklos vykdymo vietos; valstybė ir šalies kodai);

15.7. PVM mokėtojo kapitalo duomenys (kapitalo tvirtinimo data; įstatinis kapitalas; kapitalo įregistravimo data; akcinis kapitalas; akcijų skaičius; nominali akcijų vertė (kapitalas nuo 10 000 iki 50 000 Lt, nuo 50 001 iki 100 000 Lt, nuo 100 001 Lt ir daugiau));

15.8. registravimo PVM mokėtoju būdo duomenys (veikla ir veiklos kodai pagal Ekonominių veiklos rūšių klasifikatorių (toliau – EVRK), registruojasi PVM mokėtoju savanoriškai ar privalomai, veikiantis ūkio subjektas ar neseniai įsteigtas, atlygis per paskutiniuosius 12 mėn. (veikiančio subjekto), atlygis per 1–6 mėn. (neseniai įsteigto subjekto), pageidaujama registravimo data);

15.9. PVM mokėtojo įregistravimo rezultato duomenys (PVM mokėtoju registravimo rezultatas (registruojamas, neregistruojamas ar registruojamas su sąlygomis) ir pagrindas; taikytinos kontrolės priemonės (pateikti laidavimo ar garantijos dokumentus; atlikti asmens veiklos mėnesio analizę; stebėti veiklą; pateikti PVM sąskaitų faktūrų registrus));

15.10. PVM mokėtojo veiklos vykdymo duomenys (vykdo ar numato vykdyti (pagal juridinio ar fizinio asmens prašymą įregistruoti PVM mokėtoju / išregistruoti): PVM apmokestinamų prekių ir / ar paslaugų tiekimo veiklą, PVM neapmokestinamų prekių ir / ar paslaugų tiekimą, prekių išgabenimą iš Europos Bendrijos teritorijos, nuotolinę prekybą, prekių įsigijimą iš kitos ES valstybės narės, naujų transporto priemonių tiekimo, importo ar kitokią veiklą);

15.11. PVM mokėtojo registravimo duomenys (PVM mokėtoju registruojasi pirmą kartą, atsakyta pirminė registracija, išsiregistravo savo noru ar buvo išregistruotas AVMI iniciatyva);

15.12. PVM mokėtojo priklausomumo duomenys (savarankiškas asmuo, kontroliuojamas asmuo ar kontroliuojantis asmuo, iki prašymo įregistruoti PVM mokėtoju pateikimo anksčiau kaip prieš 3 mėn. pasikeitė savininkas ir / ar kontroliuojantis asmuo);

15.13. PVM mokėtojo kapitalas (kapitalas nuo 10 000 iki 50 000 Lt, nuo 50 001 iki 100 000 Lt, nuo 100 001 Lt ir daugiau);

15.14. PVM mokėtojo mokesčių deklaravimo duomenys (neteikia PVM deklaracijų (Prekių tiekimo į kitas ES valstybes nares ataskaitų, toliau – ataskaitos), pavėluotai teikia PVM deklaracijas (ataskaitas), pateikė ne visas PVM deklaracijas (ataskaitas), teikia nulinių reikšmių PVM deklaracijas (ataskaitas), neprivalo teikti arba pateikė visas PVM deklaracijas (ataskaitas));

15.15. PVM mokėtojo mokestinės nepriemokos (turi įsiskolinimų biudžetams ir fondams iki 5 000 Lt ar daugiau kaip 5 000 Lt);

15.16. prašymo įregistruoti PVM mokėtoju pateikimo duomenys (pateikė raštu, pateikė įgaliotas asmuo, pateikė vadovas / savininkas);

15.17. PVM mokėtojo registracijos vietos duomenys (pateikti ne visi (netikslūs) duomenys apie registraciją, tuo pačiu adresu registruoti keli asmenys, registracijos ir veiklos vykdymo vietos nesutampa);

15.18. PVM mokėtojo vykdomos veiklos pobūdis (veikla priskiriama rizikingai, veikla licencijuojama, veiklos kodai pagal EVRK ir pobūdis, iki prašymo pateikimo netiekė / neteikė PVM apmokestinamų prekių / paslaugų, nėra pakankamos informacijos apie vykdomą (numatomą vykdyti) veiklą, veikla neaiški ir kelia įtarimų);

15.19. PVM mokėtojo vykdomos veiklos periodiškumo duomenys (veikla vykdoma cikliškai (sezoniškai), atnaujinta po ilgos pertraukos (nurodomas laikotarpis), banko ir kitos kredito įstaigos neturi sąskaitos);

15.20. PVM mokėtojo sąskaitų duomenys (apribotos asmens teisės disponuoti banko ir kitos kredito įstaigos sąskaita, nėra informacijos apie banke ir kitose kredito įstaigose atidarytas sąskaitas, neturi sąskaitos);

15.21. PVM mokėtojo turto duomenys (neturi turto, turtas nuomojamas, turtas naudojamas pagal panaudos sutartį, savininkas ar tikrieji nariai neturi turto, nepakanka turto veiklai vykdyti, turto rūšis);

15.22. PVM mokėtojo nuosavybės teisių į turtą apribojimo duomenys (apribotos asmens teisės disponuoti turtu, turtas areštuotas);

15.23. kita informacija apie PVM mokėtoją (turi ryšių su abejotinos reputacijos mokesčių mokėtojais; vykdė sandorius su subjektais, neįregistruotais kaip mokesčių mokėtojai);

15.24. PVM mokėtojo su ekonomine veikla susijusių veiksmų duomenys (atstovavo asmenims, vykdžiusiems neteisėtus sandorius, kuriais, pažeidžiant teisės aktus, buvo siekiama mokestinės naudos; buvo arba yra kito apmokestinamojo asmens veiklos dalyvis ir jam priklausiusios akcijos (dalys, pajai) faktiškai neperleistos; buvo arba yra įgaliotinis atlikti visus su asmens ekonomine veikla susijusius teisinius veiksmus, tačiau šio asmens akcijos (dalys, pajai) faktiškai neperleistos);

15.25. PVM mokėtojo atstovavimo kitiems asmenims duomenys (PVM mokėtojas esantis / buvęs kito asmens savininku / kontroliuojančiu asmeniu pateikė ne visas deklaracijas (ataskaitas) ir turi įsiskolinimų biudžetams bei fondams daugiau kaip 5 000 Lt);

15.26. PVM mokėtojo rizikingumo balas;

15.27. su PVM mokėtoju susijusių asmenų adresai (savininko / kontroliuojančio asmens, administracijos vadovo ir jų sutuoktinių, PVM mokėtojo apskaitą tvarkančio asmens deklaruotos ir faktinės gyvenamosios vietos; patalpų savininko adresas);

15.28. PVM apmokestinamų asmenų pilietybės duomenys (savininkas / kontroliuojantis asmuo, administracijos vadovas yra Lietuvos Respublikos pilietis, užsienio pilietis ir užsienio šalies kodas);

15.29. su PVM mokėtoju susijusių asmenų darbovietės duomenys (savininko / kontroliuojančio asmens, administracijos vadovo ir PVM mokėtojo apskaitą tvarkančio asmens įmonių pavadinimai ir kodai);

15.30. su PVM mokėtoju susijusių asmenų pareigybės duomenys (savininko / kontroliuojančio asmens, administracijos vadovo ir PVM mokėtojo apskaitą tvarkančio asmens pareigybės ir laikotarpiai);

15.31. savininko / kontroliuojančio asmens statuso duomenys (savininkas / kontroliuojantis asmuo vykdo individualią veiklą, dirba pagal verslo liudijimą, dirba samdomu darbuotoju, neribotos civilinės atsakomybės juridinio asmens savininkas, bedarbis);

15.32. administracijos vadovo statuso duomenys (administracijos vadovas vykdo individualią veiklą, dirba pagal verslo liudijimą, dirba samdomu darbuotoju, neribotos civilinės atsakomybės juridinio asmens savininkas);

15.33. administracijos vadovo ryšių su kitais asmenimis statuso duomenys (administracijos vadovas yra / nėra kontroliuojantis asmuo, nėra informacijos);

15.34. savininko / kontroliuojančio asmens ryšių su kitais asmenimis duomenys (savininkas / kontroliuojantis asmuo yra / buvo kito asmens savininkas, kontroliuojantis asmuo, juridinio asmens organo narys, tvarkantis juridinio asmens apskaitą, įgaliotas asmuo, kuris yra likviduotas, priverstine tvarka išregistruotas iš PVM mokėtojų, turi ryšių su abejotinos reputacijos mokesčių mokėtojais, vykdė sandorius su subjektais, neįregistruotais kaip mokesčių mokėtojai);

15.35. administracijos vadovo ryšių su kitais asmenimis duomenys (administracijos vadovas yra / buvo kito asmens savininkas, kontroliuojantis asmuo, juridinio asmens organo narys, vadovas, juridinio asmens apskaitos tvarkytojas, įgaliotas asmuo, kuris yra likviduotas, priverstine tvarka išregistruotas iš PVM mokėtojų, turi ryšių su abejotinos reputacijos mokesčių mokėtojais, vykdė sandorius su subjektais, neįregistruotais kaip mokesčių mokėtojai);

15.36. su PVM mokėtoju susijusių asmenų rizikingumo duomenys (savininko / kontroliuojančio asmens, administracijos vadovo ir PVM mokėtojo apskaitą tvarkančio asmens vidutinis atlyginimas per mėn. ir rizikingumo balas);

15.37. su PVM mokėtoju susijusių asmenų ryšių su kitais objektais duomenys (savininkas / kontroliuojantis asmuo yra / nėra kitų objektų kontroliuojantis asmuo, nėra informacijos);

15.38. su PVM mokėtoju susijusių asmenų dalyvavimo kitų įmonių veikloje duomenys (savininko / kontroliuojančio asmens, administracijos vadovo įmonės identifikacinis numeris, kontroliuojamo asmens pavadinimas, šalies kodas, akcijų skaičius ir procentas, nominali akcijų vertė, akcijų įsigijimo data);

15.39. su PVM mokėtoju susijusių asmenų turto duomenys (savininkas / kontroliuojantis asmuo neturi turto, turtas nuomojamas, turtas naudojamas pagal panaudos sutartį, įmonės savininkas ar tikrieji nariai neturi turto, nepakanka turto veiklai vykdyti, apribotos teisės disponuoti turtu, turtas areštuotas);

15.40. su PVM mokėtoju susijusių asmenų sutuoktinių turto duomenys (savininko / kontroliuojančio asmens sutuoktinio turto duomenys: asmuo neturi turto, turtas nuomojamas, turtas naudojamas pagal panaudos sutartį, įmonės savininkas ar tikrieji nariai neturi turto, nepakanka turto veiklai vykdyti, apribotos teisės disponuoti turtu, turtas areštuotas);

15.41. su PVM mokėtoju susijusių asmenų mokestinių nepriemokų duomenys (savininkas / kontroliuojantis asmuo turi įsiskolinimų biudžetams ir fondams iki 5 000 Lt ar daugiau kaip 5 000 Lt);

15.42. su PVM mokėtoju susijusių asmenų administracinės atsakomybės duomenys (savininkui / kontroliuojančiam fizinį asmenį asmeniui, administracijos vadovui ir PVM mokėtojo apskaitą tvarkančiom asmeniui netaikyta administracinė atsakomybė ar taikyta už: ATPK 172-1 straipsnio 2 ar 3 dalyje nurodytą pažeidimą; prekių pardavimą be dokumentų; dokumentų klastojimą; apgaulingą buhalterinės apskaitos dokumentų tvarkymą; vertimąsi neteisėta komercine, ūkine, finansine ar profesine veikla);

15.43. su PVM mokėtoju susijusių asmenų kiti įtarimą keliantys duomenys (savininko / kontroliuojančio asmens, administracijos vadovo amžius, socialinė padėtis);

15.44. PVM mokėtojo ir su PVM mokėtoju susijusių asmenų rizikingumo balas;

15.45. PVM apmokestinamų asmenų akcijų duomenys (akcininkų turimų akcijų skaičius ir procentai, akcijų nominali vertė, akcijų įsigijimo data);

15.46. PVM mokėtoją kontroliuojančių asmenų deklaravimo duomenys (kontroliuojamas asmuo neteikia deklaracijų (apyskaitų), deklaracijas (apyskaitas) teikia pavėluotai, pateikė ne visas deklaracijas (apyskaitas), teikia nulinių reikšmių deklaracijas (apyskaitas));

15.47. PVM mokėtoją kontroliuojančių asmenų mokestinių nepriemokų duomenys (kontroliuojamas asmuo turi įsiskolinimų biudžetams ir fondams iki 5 000 Lt ar daugiau kaip 5 000 Lt);

15.48. PVM mokėtoją kontroliuojančių asmenų turto duomenys (kontroliuojamas asmuo neturi turto, turtas nuomojamas, turtas naudojamas pagal panaudos sutartį, įmonės savininkas ar tikrieji nariai neturi turto, nepakanka turto veiklai vykdyti, apribotos teisės disponuoti turtu, turtas areštuotas);

15.49. PVM mokėtoją kontroliuojančių asmenų ryšių su kitais asmenimis duomenys (kontroliuojamas asmuo turi ryšių su abejotinos reputacijos mokesčių mokėtojais, vykdė sandorius su subjektais, neįregistruotais kaip mokesčių mokėtojai);

15.50. su PVM mokėtojo administracijos vadovu susijusių apmokestinamųjų asmenų kapitalo duomenys (apmokestinamojo asmens įstatinio kapitalo įregistravimo data, įstatinis kapitalas (Lt), akcijų skaičius, nominali vertė);

15.51. su PVM mokėtojo administracijos vadovu susijusių apmokestinamųjų asmenų deklaravimo duomenys (apmokestinamasis asmuo neteikia deklaracijų (apyskaitų), deklaracijas (apyskaitas) teikia pavėluotai, pateikė ne visas deklaracijas (apyskaitas), teikia nulinių reikšmių deklaracijas (apyskaitas));

15.52. su PVM mokėtojo administracijos vadovu susijusių apmokestinamųjų asmenų mokestinių nepriemokų duomenys (apmokestinamasis asmuo turi įsiskolinimų biudžetams ir fondams iki 5 000 Lt ar daugiau kaip 5 000 Lt);

15.53. su PVM mokėtojo administracijos vadovu susijusių apmokestinamųjų asmenų turto duomenys (apmokestinamasis asmuo neturi turto, turtas nuomojamas, turtas naudojamas pagal panaudos sutartį, įmonės savininkas ar tikrieji nariai neturi turto, nepakanka turto veiklai vykdyti, apribotos teisės disponuoti turtu, turtas areštuotas);

15.54. PVM mokėtoją kontroliuojančių asmenų kiti rizikingumo duomenys (kontroliuojantis asmuo turi ryšių su abejotinos reputacijos mokesčių mokėtojais, vykdė sandorius su subjektais, neįregistruotais kaip mokesčių mokėtojai);

15.55. PVM mokėtojo buhalterinės apskaitos tvarkytojų adresai (pagal sutartį buhalterinės apskaitos paslaugas teikiančios įmonės vadovo ir / ar buhalterinės apskaitos paslaugas teikiančių asmenų deklaruota ir faktinė gyvenamoji vieta);

15.56. PVM mokėtojo buhalterinės apskaitos tvarkytojų darbovietės duomenys (buhalterinę apskaitą atliekančio juridinio asmens pavadinimas ir identifikacinis numeris. PVM kodas, Lietuvos Respublikos ar užsienio apmokestinamas asmuo ir šalies kodas);

15.57. PVM mokėtojo buhalterinės apskaitos tvarkytojų pareigybės duomenys (buhalterinę apskaitą atliekančio juridinio asmens apskaitą tvarkančių asmenų apskaitos tvarkymo laikotarpiai (nuo–iki));

15.58. PVM mokėtojo buhalterinės apskaitos tvarkytojų administracinės atsakomybės duomenys (buhalterinę apskaitą atliekančio juridinio asmens vadovams ir apskaitą tvarkantiems asmenims netaikyta administracinė atsakomybė ar taikyta už: ATPK 172-1 straipsnio 2 ar 3 dalyje nurodytą pažeidimą; prekių pardavimą be dokumentų; dokumentų klastojimą; apgaulingą buhalterinės apskaitos dokumentų tvarkymą; vertimąsi neteisėta komercine, ūkine, finansine ar profesine veikla);

15.59. PVM mokėtoją kontroliuojančio asmens atsakingų asmenų adresai (PVM mokėtoją kontroliuojančio asmens vadovo ir apskaitą tvarkančių asmenų deklaruota ir faktinė gyvenamoji vieta);

15.60. PVM mokėtoją kontroliuojančio asmens akcininkų (dalininkų) duomenys (valdomo akcinio kapitalo procentas);

15.61. PVM mokėtoją kontroliuojančio asmens atsakingų asmenų administracinės atsakomybės duomenys (PVM mokėtoją kontroliuojančio asmens vadovams ir apskaitą tvarkantiems asmenims netaikyta administracinė atsakomybė ar taikyta už: ATPK 172-1 straipsnio 2 ar 3 dalyje nurodytą pažeidimą; prekių pardavimą be dokumentų; dokumentų klastojimą; apgaulingą buhalterinės apskaitos dokumentų tvarkymą; vertimąsi neteisėta komercine, ūkine, finansine ar profesine veikla);

15.62. prašymų klaidos;

15.63. juridinių asmenų duomenys (kodas, pavadinimas, adresas, ryšio priemonės, PVM mokėtojo kodas);

15.64. fizinių asmenų duomenys (pavardė vardas);

15.65. PVM mokėtojų duomenys (pavardė, vardas (PVM mokėtojo savininko / kontroliuojančio asmens), kodas, pavadinimas, adresas, registravimo data, išregistravimo data);

15.66. vieši registravimo PVM mokėtoju duomenys (įregistravimo į PVM mokėtojus data, išregistravimo iš PVM mokėtojų data);

15.67. ES PVM mokėtojo prašymo susigrąžinti PVM duomenys;

15.68. valstybės kodas;

15.69. ES valstybės narės PVM mokėtojo kodas;

15.70. prekių ir paslaugų apmokestinamoji vertė;

15.71. prekių apmokestinamoji vertė (trikampė prekyba);

15.72. ataskaitinio laikotarpio metai ir metų ketvirtis;

15.73. su automatine PVM mokėtojų registracija susiję duomenys (požymis ar fizinis / juridinis asmuo nori būti automatiškai užregistruotas PVM mokėtoju);

15.74. ūkininko, kuriam taikoma kompensacinio PVM tarifo schema, duomenys (asmens kodas, vardas, pavardė, ryšio priemonės (gyvenamosios vietos adresas, el. pašto adresas, telefonas));

15.75. registracijos metu nurodomi duomenys (ūkininko partnerių skaičius; asmens atlygio suma (per paskutinius 12 mėnesių); partnerių atlygio suma (per paskutinius 12 mėnesių); turimas registruotas žemės plotas);

15.76. data, nuo kurios prašoma įregistruoti ūkininku, kuriems taikoma kompensacinio PVM tarifo schema;

15.77. prašymo registruoti ūkininku, kuriems taikoma kompensacinio PVM tarifo schema, pateikimo data;

15.78. prašymo registracijos numeris;

15.79. ūkininko, kuriam taikoma kompensacinio PVM tarifo schema, duomenys (kodas; senojo formato kodas; veiklos apskritis; registracijos pažymėjimo numeris; data, nuo kurios leidžiama gauti kompensacinį priedą; įregistravimo data; savivaldybės kodas; pažymėjimo duomenų sugeneravimo data; pažymėjimo išdavimo data; data, nuo kurios prašoma išregistruoti iš ūkininkų; išregistravimo iš ūkininkų priežastys; išregistravimo data; sprendimą priėmusio AVMI atsakingo darbuotojo duomenys (atsakingo darbuotojo vardas ir pavardė); atsisakymo registruoti motyvai);

15.80. prašymo išregistruoti iš ūkininkų, kuriems taikoma kompensacinio PVM tarifo schema, pateikimo data.

16. ITIS_EU duomenų bazėse kaupiami ir tvarkomi duomenys gaunami iš:

16.1. MAIS – šių Nuostatų 15.2–15.4, 15.6, 15.7, 15.15, 15.17–15.21, 15.25, 15.27–15.35, 15.37, 15.38, 15.41, 15.42, 15.47, 15.52, 15.55–15.59, 15.61, 15.63, punktuose nurodyti duomenys;

16.2. Audito IS – šių Nuostatų 15.23, 15.24, 15.34, 15.35, 15.43, 15.49 punktuose nurodyti duomenys;

16.3. EDS – šių Nuostatų 15.46, 15.51 punktuose nurodyti duomenys;

16.4. ESKIS – šių Nuostatų 15.74, 15.77, 15.80 punktuose nurodyti duomenys.

IV. FUNKCINĖ STRUKTŪRA

17. ITIS_EU informacinę sistemą sudaro šie posistemiai ir moduliai:

17.1. ITIS sudaro šie moduliai:

17.1.1. PVM mokėtojų registravimo modulis, kurio funkcijos:

17.1.1.1. senų PVM mokėtojų duomenų konvertavimas į naujus standartus, atitinkančius ES reikalavimus;

17.1.1.2. PVM mokėtojų ir ūkininkų, kuriems taikoma kompensacinio PVM tarifo schema, duomenų tvarkymas;

17.1.1.3. duomenų teikimas VIES;

17.1.1.4. duomenų teikimas kitoms VMI informacinėms sistemoms;

17.1.2. PVM deklaravimo modulis, kurio funkcijos:

17.1.2.1. PVM ir prekių tiekimo atskaitų deklaracijų duomenų surinkimas;

17.1.2.2. deklaracijų peržiūra ir spausdinimas, duomenų teisingumo kontrolė;

17.1.2.3. preliminarios rizikos analizės rengimas, kryžminiu būdu palyginus deklaracijų duomenis;

17.1.2.4. nedeklaravusių mokesčių mokėtojų nustatymas – mokesčių mokėtojų, nepateikusių deklaracijų iki nustatyto termino, išrinkimas, deklaracijų, kurias mokesčių mokėtojai turėjo pateikti, nurodymas;

17.1.2.5. informacijos mokesčių mokėtojams teikimas – informacijos teikimas, pranešimų, perduodamų elektroniniu būdu (el. paštu, interneto portale), apie deklaracijos nepateikimą bei klaidų deklaracijose (ne tik EDS, bet ir kitų informacinių sistemų užfiksuotas apdorojant deklaracijas) rengimas ir pateikimas;

17.1.2.6. iš VIES gaunamų tiesioginio ryšio kontrolinių pranešimų apie prekių tiekimo ataskaitose nurodytus neteisingus ES valstybių narių PVM mokėtojų kodus priėmimas ir apdorojimas;

17.1.2.7. duomenų VIES, VMI informacinėms sistemoms – VMI duomenų saugyklai, Valstybinės mokesčių inspekcijos Integruotai mokesčių informacinei sistemai (IMIS) teikimas;

17.1.3. PVM grąžinimo modulis, kurio funkcijos:

17.1.3.1. prašymų grąžinti PVM duomenis kaupimas;

17.1.3.2. prašymų peržiūra ir spausdinimas, duomenų teisingumo kontrolė;

17.1.3.3. informacijos mokesčių mokėtojams teikimas – informacijos teikimas, pranešimų, perduodamų elektroniniu būdu (el. paštu, interneto portale), bei klaidų prašymuose rengimas ir pateikimas;

17.1.3.4. ES valstybių narių siunčiamų pranešimų priėmimas ir apdorojimas;

17.1.3.5. pranešimų kitoms ES valstybėms narėms rengimas ir siuntimas;

17.1.3.6. prašymų grąžinti PVM gavimo kvitus bei patikros ataskaitas kaupimas ir tvarkymas;

17.1.4. administravimo modulis, kurio funkcijos:

17.1.4.1. registravimo PVM mokėtoju ir ūkininkais, kuriems taikoma kompensacinio PVM tarifo schema, PVM deklaravimo ir prekių tiekimo ataskaitų duomenų saugumo užtikrinimas. Naudotojų ir naudotojų grupių registravimas, naudotojų priskyrimas naudotojų grupėms;

17.1.4.2. duomenų importo, duomenų mainų su kitomis VMI informacinėmis sistemomis ir duomenų bazėmis procedūrų vykdymas, vidinių ITIS_EU duomenų bazių procedūrų valdymas ir stebėjimas;

17.2. VIES sudaro šie moduliai:

17.2.1. PVM mokėtojų kodų patikrinimo ir patvirtinimo modulis, kurio funkcijos:

17.2.1.1. PVM mokėtojo duomenų (kodo, pavadinimo, adreso, registravimo / išregistravimo datos) tikrinimas bet kurioje ES valstybėje Lietuvos Respublikos mokesčio mokėtojo tiesioginės prieigos (angl. on-line) paklausimu;

17.2.1.2. patvirtinimo pažymų rengimas, peržiūra ir spausdinimas;

17.2.1.3. PVM mokėtojo skambučių registravimas;

17.2.1.4. PVM mokėtojų kodų sąrašų importavimas ir šių sąrašų tikrinimas;

17.2.2. PVM mokėtojų kodų tikrinimo modulis, kurio funkcijos:

17.2.2.1. PVM mokėtojų kodų tikrinimas sinchroniniu arba asinchroniniu režimu, įskaitant visos PVM mokėtojo istorinės informacijos pateikimą per nustatytą laikotarpį;

17.2.2.2. užklausų informacijos, t. y. užklausos laiko ir turinio saugojimas ir archyvavimas;

17.2.3. apyvartos užklausų modulis, kurio funkcijos:

17.2.3.1. apyvartos (prekių tiekimo verčių) užklausų sinchroniniu ir asinchroniniu režimais į visas ES valstybes nares vykdymas;

17.2.3.2. užklausų rezultatų peržiūra ir spausdinimas, saugojimas ir archyvavimas;

17.2.4. ketvirtinių apyvartos failų rengimo modulis, kurio funkcijos:

17.2.4.1. Lietuvos Respublikos mokesčių mokėtojų prekių tiekimo ataskaitų konsolidavimas ir grupavimas pagal valstybę – pirkėją;

17.2.4.2. ketvirtinių apyvartos failų siuntimas / priėmimas;

17.2.4.3. ketvirtinių bylų, gautų iš kitų ES valstybių narių, rengimas, peržiūra ir spausdinimas bei saugojimas;

17.2.5. klaidų pranešimų apdorojimo modulis, kurio funkcijos:

17.2.5.1. automatinis VIES tiesioginio ryšio kontrolinių pranešimų siuntimas apie negaliojančius Lietuvos Respublikos PVM mokėtojų kodus, nurodytus ES valstybių narių PVM deklaracijose;

17.2.5.2. kitų valstybių tiesioginio ryšio kontrolinių pranešimų apie Lietuvos Respublikos PVM deklaracijų klaidas priėmimas;

17.2.5.3. klaidų pranešimų rezultatų peržiūra ir spausdinimas, saugojimas ir archyvavimas;

17.2.6. administravimo modulis, kurio funkcijos:

17.2.6.1. VIES naudotojų administravimas;

17.2.6.2. tarnybinių serverio įvykių žurnalo failų (angl. log files) peržiūra;

17.2.6.3. failų perdavimo standarto (FTP) tilto duomenų eksportui–importui monitoringas, rankinio importo / eksporto procedūrų valdymas;

17.2.6.4. užsienio prekybos valiutų kursų keitimas.

V. KAUPIAMŲ DUOMENŲ ŠALTINIAI

18. ITIS_EU kaupiamų duomenų šaltiniai:

18.1. juridiniai ir fiziniai asmenys, registruodamiesi PVM mokėtojais, teikia Nuostatų 15.1, 15.5, 15.8, 15.10–15.12, 15.16 punktuose nurodytus duomenis;

18.2. PVM mokėtojai teikia Nuostatų 15.39, 15.40, 15.45, 15.48, 15.50, 15.59, 15.60, 15.63 (adresas, ryšio priemonės), 15.64, 15.65, 15.67–15.72, 15.74 (ryšio priemonės) punktuose nurodytus duomenis;

18.3. ūkininkai, kuriems taikoma kompensacinio PVM tarifo schema, teikia Nuostatų 15.75, 15.76, 15.79 (data, nuo kurios prašoma išregistruoti iš ūkininkų; išregistravimo iš ūkininkų priežastys) punktuose nurodytus duomenis;

18.4. ES valstybių narių mokesčių ir muitų administratoriai, pagal užklausas teikiantys mokesčių administravimo funkcijoms vykdyti reikalingus duomenis, nurodytus šių Nuostatų 16 punkte.

VI. DUOMENŲ SAUGA

19. Už ITIS_EU duomenų tvarkymo ir teikimo teisėtumą bei duomenų saugą atsako ITIS_EU valdytojas bei pagal kompetenciją ITIS_EU tvarkytojai.

20. ITIS_EU valdytojas ir tvarkytojai atsako už ITIS_EU saugomų asmens duomenų saugą ir pagal kompetenciją privalo įgyvendinti tinkamas organizacines ir technines priemones, skirtas apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo ar bet kokio kito neteisėto tvarkymo.

21. Asmens duomenys ITIS_EU tvarkomi, siekiant identifikuoti mokesčių mokėtoją, įgyvendinant VMI nustatytas PVM administravimo funkcijas, Mokesčių administravimo įstatymo nustatytas mokesčių administravimo funkcijas, įgyvendinant PVM įstatymą, ES reikalavimus, susijusius su PVM apmokestinamų prekių gabenimo tarp ES valstybių narių kontrole.

22. Vadovaujantis Mokesčių administravimo įstatymo 68 straipsnio 1 ir 3 dalių, 118 straipsnio 2 dalies nuostatomis, mokesčių mokėtojo ir su juo susijusių asmenų asmens duomenys ITIS_EU duomenų bazėse saugomi 11 metų. Pasibaigus šiam asmens duomenų saugojimo terminui, asmens duomenys yra sunaikinami.

23. ITIS_EU saugomų dokumentų ir duomenų sauga užtikrinama, vadovaujantis:

23.1. Lietuvos Respublikos asmens duomenų teisinės apsaugos įstatymu;

23.2. Lietuvos Respublikos Vyriausybės 1997 m. rugsėjo 4 d. nutarimu Nr. 952 „Dėl elektroninės informacijos saugos valstybės institucijų ir įstaigų informacinėse sistemose“;

23.3. Bendraisiais reikalavimais organizacinėms ir techninėms duomenų saugumo priemonėms, patvirtintais Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71 (Žin., 2008, Nr. 135-5298);

23.4. Valstybės institucijų ir įstaigų informacinių sistemų elektroninės informacijos techniniais saugos reikalavimais, patvirtintais Lietuvos Respublikos vidaus reikalų ministro 2008 m. spalio 27 d. įsakymu Nr. 1V-384 (Žin., 2008, Nr. 127-4866);

23.5. ITIS_EU valdytojo patvirtintais ITIS_EU duomenų saugos nuostatais, saugos politiką įgyvendinančiais dokumentais ir kitais duomenų saugą reglamentuojančiais teisės aktais.

24. Remiantis Lietuvos Respublikos asmens duomenų teisinės apsaugos įstatymo 30 straipsnio 6 dalimi, asmenys, atsakingi už ITIS_EU duomenų tvarkymą, bei asmenys, turintys teisę susipažinti su ITIS_EU tvarkomais asmens duomenimis ir jais naudotis, privalo užtikrinti asmens duomenų konfidencialumą. Ši pareiga galioja pasitraukus iš valstybės tarnybos, perėjus dirbti į kitas pareigas arba pasibaigus darbo ar sutartiniams santykiams.

25. Duomenų subjektas, pateikdamas duomenų valdytojui ar tvarkytojui asmens tapatybę patvirtinantį dokumentą arba teisės aktų nustatyta tvarka ar elektroninių ryšių priemonėmis, kurios leidžia tinkamai identifikuoti asmenį, patvirtinęs savo asmens tapatybę, turi teisę gauti informaciją, iš kokių šaltinių ir kokie jo asmens duomenys surinkti, kokiu tikslu jie tvarkomi, kam teikiami ir buvo teikti bent per paskutinius 1 metus.

26. Duomenų valdytojas ar tvarkytojas, gavęs duomenų subjekto paklausimą dėl jo asmens duomenų tvarkymo, atsako, ar su juo susiję asmens duomenys yra tvarkomi, ir pateikia vadovaujantis Lietuvos Respublikos asmens duomenų teisinės apsaugos įstatymu. Duomenų subjekto prašymu tokie duomenys pateikiami raštu. Neatlygintinai tokius duomenis duomenų valdytojas ar tvarkytojas teikia duomenų subjektui kartą per kalendorinius metus. Teikiant duomenis atlygintinai, duomenų teikimo atlyginimo tvarką nustato Vyriausybė.

27. Duomenų subjektas turi teisę reikalauti ištaisyti, sunaikinti savo asmens duomenis arba sustabdyti, išskyrus saugojimą, savo asmens duomenų tvarkymo veiksmus, kai duomenys tvarkomi, nesilaikant Asmens duomenų teisinės apsaugos įstatymo nuostatų.

VII. FINANSAVIMAS

28. ITIS_EU finansuojama iš Lietuvos Respublikos valstybės biudžeto ir iš kitų Lietuvos Respublikos teisės aktuose nustatytų finansavimo šaltinių.

VIII. MODERNIZAVIMAS IR LIKVIDAVIMAS

29. ITIS_EU modernizuojama ir likviduojama Lietuvos Respublikos teisės aktų nustatyta tvarka.

30. Likviduojant ITIS_EU, jos dokumentai ir duomenys perduodami kitai valstybės informacinei sistemai, valstybės archyvui arba sunaikinami Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatyta tvarka.

IX. BAIGIAMOSIOS NUOSTATOS

31. VMI valstybės tarnautojai ir darbuotojai, dirbantys pagal darbo sutartį ir gaunantys darbo užmokestį iš Lietuvos Respublikos valstybės biudžeto, pažeidę nuostatų reikalavimus, atsako Lietuvos Respublikos teisės aktų nustatyta tvarka.

_________________